Decizia Comisiei din 19/06/2019 de declarare a unei concentrări compatibilă cu piaţa comună (Cazul COMP/M.9388 - Francisco Partners Management, L.P. / Clearlake Capital Group, L.P. / Perforce Software Holdings, Inc.) în temeiul Regulamentului (CE) nr. 139/2004 al Consiliului (Numai textul în limba engleză este autentic.)


Decizia Comisiei din 21/06/2019 de declarare a unei concentrări compatibilă cu piaţa comună (Cazul COMP/M.9385 - Orange S.A. / SL Bidco B.V.) în temeiul Regulamentului (CE) nr. 139/2004 al Consiliului (Numai textul în limba engleză este autentic.)


title: Decizia (UE) 2019/1251 a Consiliului din 15 iulie 2019 privind poziția care urmează să fie adoptată, în numele Uniunii Europene, în cadrul Consiliului internațional al zahărului în ceea ce privește prelungirea Acordului internațional din 1992 privind zahărul

text:
                  23.7.2019

                  RO

                  Jurnalul Oficial al Uniunii Europene

                  L 195/18

         DECIZIA (UE) 2019/1251 A CONSILIULUI
         din 15 iulie 2019
         privind poziția care urmează să fie adoptată, în numele Uniunii Europene, în cadrul Consiliului internațional al zahărului în ceea ce privește prelungirea Acordului internațional din 1992 privind zahărul
         CONSILIUL UNIUNII EUROPENE,
         având în vedere Tratatul privind funcționarea Uniunii Europene, în special articolul 207, coroborat cu articolul 218 alineatul (9),
         având în vedere propunerea Comisiei Europene,
         întrucât:

                     (1)

                     Acordul internațional din 1992 privind zahărul (1) (denumit în continuare „acordul”) a fost încheiat prin Decizia 92/580/CEE a Consiliului (2) și a intrat în vigoare la 1 ianuarie 1993. Acordul a fost încheiat pentru o perioadă de trei ani, până la 31 decembrie 1995, și de atunci a fost prelungit în mod regulat cu perioade suplimentare de doi ani. Acesta a fost prelungit ultima dată printr-o decizie a Consiliului internațional al zahărului din decembrie 2017 și rămâne în vigoare până la 31 decembrie 2019.

                     (2)

                     În temeiul articolului 45 alineatul (2) din acord, Consiliul internațional al zahărului poate prelungi acordul pentru perioade succesive de câte cel mult doi ani fiecare.

                     (3)

                     Consiliul internațional al zahărului, în cursul celei de a 55-a sesiuni care va avea loc la 19 iulie 2019, urmează să decidă cu privire la prelungirea acordului până la 31 decembrie 2021.

                     (4)

                     Înainte de a adopta decizia privind prelungirea acordului, Consiliul internațional al zahărului, în cadrul celei de a 55-a sesiuni, va vota, de asemenea, cu privire la o propunere prezentată de Uniune de modificare a acordului în ceea ce privește normele sale referitoare la contribuția financiară către Organizația Internațională a Zahărului. Propunerea respectivă este rezultatul negocierilor purtate de Comisie în conformitate cu o autorizație a Consiliului de a deschide negocieri în numele Uniunii, și anume Decizia (UE) 2017/2242 a Consiliului (3).

                     (5)

                     O eventuală respingere a propunerii de modificare a acordului ar contraveni obiectivelor Uniunii de modernizare a acordului și, prin urmare, ar pune sub semnul întrebării avantajele prelungirii acordului.

                     (6)

                     Este oportun să se stabilească poziția care urmează să fie adoptată, în numele Uniunii, în cadrul Consiliului internațional al zahărului, în legătură cu prelungirea acordului. Prelungirea acordului este în interesul Uniunii, în cazul în care se convine și asupra modificării acordului,

               ADOPTĂ PREZENTA DECIZIE:

            Articolul 1
            Poziția care urmează să fie adoptată în numele Uniunii, în cadrul Consiliului internațional al zahărului, este de a vota în favoarea prelungirii Acordului internațional din 1992 privind zahărul pentru o nouă perioadă de până la doi ani, până la 31 decembrie 2021.
            Cu toate acestea, cu excepția cazului în care Consiliul internațional al zahărului aprobă propunerea Uniunii de modificare a acordului în ceea ce privește normele sale referitoare la contribuția financiară către Organizația Internațională a Zahărului, Comisia trebuie să împiedice adoptarea prin consens a unei decizii referitoare la prelungirea Acordului internațional din 1992 privind zahărul și să se abțină de la orice vot ulterior în această privință.

            Articolul 2
            Prezenta decizie intră în vigoare la data adoptării.

            Adoptată la Bruxelles, 15 iulie 2019.

                  Pentru Consiliu

                  Președintele

               J. LEPPÄ

            (1)  JO L 379, 23.12.1992, p. 16.

            (2)  Decizia 92/580/CEE a Consiliului din 13 noiembrie 1992 privind semnarea și încheierea Acordului internațional din 1992 privind zahărul (JO L 379, 23.12.1992, p. 15).

            (3)  Decizia (UE) 2017/2242 a Consiliului din 30 noiembrie 2017 de autorizare a începerii negocierilor în vederea modificării Acordului internațional din 1992 privind zahărul (JO L 322, 7.12.2017, p. 29).